**ΕΝΟΤΗΤΑ 14η - Ξενοφών, *Ἀπομνημονεύματα*, Γ 9.4-5**

Όταν επιπλέον τον ρωτούσαν αν αυτούς που γνωρίζουν από τη μια όσα πρέπει να κάνουν, αλλά κάνουν τα αντίθετα, τους θεωρεί σοφούς και ακόλαστους· «τίποτα περισσότερο» έλεγε «παρά μη σοφούς και αχαλίνωτους∙ διότι πιστεύω ότι όλοι, επιλέγοντας από όσα μπορούν αυτά που πιστεύουν ότι είναι τα πιο συμφέροντα για τον εαυτό τους, αυτά πράττουν. Πιστεύω λοιπόν ότι αυτοί που δεν πράττουν σωστά δεν είναι ούτε σοφοί ούτε εγκρατείς.

Έλεγε ότι και η δικαιοσύνη και κάθε άλλη αρετή είναι σοφία, διότι τα δίκαια και όλα όσα με αρετή επιτυγχάνονται είναι ωραία και αγαθά· και αυτοί (είπε) που γνωρίζουν αυτά δεν είναι δυνατόν κάτι άλλο αντί αυτού να προτιμήσουν ούτε αυτοί που δεν τα γνωρίζουν μπορούν να τα πράττουν, αλλά ακόμα κι αν το επιχειρήσουν, αποτυγχάνουν.

Έτσι οι σοφοί από τη μία πράττουν τα ωραία και τα αγαθά, ενώ οι μη σοφοί δεν μπορούν, αλλά ακόμα κι αν προσπαθήσουν σφάλλουν. Επειδή λοιπόν και τα δίκαια και τα άλλα ωραία και αγαθά κατορθώνονται μέσω της αρετής είναι φανερό (είπε) ότι και η δικαιοσύνη κάθε άλλη αρετή είναι σοφία.

**Ασκήσεις**

1. **ἐπισταμένους, πράττειν, ποιοῦντας, προελέσθαι, ἁμαρτάνειν**: χρονική αντικατάσταση
2. **νομίζοι**: να κλιθεί η οριστική μέλλοντα
3. **προελέσθαι**:να κλιθεί η προστακτική του ίδιου χρόνου
4. **εἰδότας**: να κλιθεί σε ενικό και πληθυντικό
5. **δύνασθαι**: να γραφεί το γ΄ ενικό και γ΄ πληθυντικό σε όλες τις εγκλίσεις του ενεστώτα και το απαρέμφατο του ενεστώτα
6. **σοφούς, ἀκρατεῖς, συμφορώτατα, μᾶλλον, σώφρονας, δίκαια:** να γράψετε τους αντίστοιχους τύπους των παραθετικών των επιθέτων/επιρρημάτων στους άλλους βαθμούς
7. Να γράψετε τους τύπους που σας ζητούνται:

|  |  |  |
| --- | --- | --- |
| **ἅ** | τον αντίστοιχο τύπο του θηλυκού |  |
| **σώφρονας** | κλητική ενικού στο ίδιο γένος |  |
| **πᾶσαν** | γενική πληθυντικού ουδετέρου |  |
| **οὐδέν** | δοτική ενικού στο ίδιο γένος |  |

1. Να μετατραπούν οι παρακάτω πρόταση στον ευθύ λόγο, κάνοντας τις απαραίτητες αλλαγές:

*εἰ τοὺς ἐπισταμένους μὲν ἃ δεῖ πράττειν, ποιοῦντας δὲ τἀναντία σοφούς τε καὶ ἀκρατεῖς εἶναι νομίζοι*

τοὺς μὴ ὀρθῶς πράττοντας οὔτε σοφοὺς οὔτε σώφρονας εἶναι

οὕτω [καὶ] τὰ καλά τε κἀγαθὰ τοὺς μὲν σοφοὺς πράττειν, τοὺς δὲ μὴ σοφοὺς οὐ δύνασθαι, ἀλλὰ καὶ ἐὰν ἐγχειρῶσιν, ἁμαρτάνειν

1. **τοὺς ἐπισταμένους, τούς ποιοῦντας**: να μετατραπούν οι μετοχές σε αντίστοιχες προτάσεις
2. **καὶ ἐὰν ἐγχειρῶσιν**: να αναφέρετε για την παραπάνω πρόταση το είδος της, τον συντακτικό της ρόλο, και την εκφορά της